བྱོར་རྟེན། །མི་རྟག་འཆི་བ་དྲན་པས་ལེགས་བསྐུལ་ནས། །
དཀར་ནག་བླང་དོར་འབྱེད་པའི་ཉམས་ལེན་དང་། །སྐྱབས་འགྲོས་ཡང་དག་ལམ་
གྱི་གཞི་ཟིན་ཤོག །ཁམས་གསུམ་རབ་འབར་ལྕགས་ཀྱི་ཁང་བའི་ནང༌། །སྡུག་
82

དྲིལ་བུ་ལྷ་ལྔའི་སྒྲུབ་ཐབས་བདེ་ཆེན་མཆོག་སྦྱིན་དབང་གི་རྒྱལ་བོ་ལས་དབང་ཆོག་བཞུགས།
བསྔལ་བཙོ་སྲེག་མྱོང་བའི་བྱེད་པ་པོ། །ཀུན་འབྱུང་རྒྱུ་དང་འབྲས་བུའི་འཁོར་བ་
ལ། །ཡིད་འབྱུང་ཐར་བའི་ལམ་བཟང་བགྲོད་པར་ཤོག །སྐྱེ་བར་དྲིན་གྱིས་
བསྐྱངས་པའི་རིགས་དྲུག་འགྲོ། །སྡུག་བསྔལ་རྒྱ་མཚོའི་འཇིངས་ལས་དབུགས་
དབྱུང་ཕྱིར། །བྱང་ཆུབ་སེམས་དང་རྒྱལ་སྲས་སྡོམ་པ་ལས། །མི་འདའ་ཕྱིན་དྲུག་
སྤྱོད་པས་འཚོ་བར་ཤོག །རིགས་ཀུན་བྱེད་པོ་རྡོ་རྗེ་སློབ་དཔོན་དྲུང༌། །རྣམ་དག་
དབང་བཞིས་རང་གི་རྒྱུད་སྨིན་ནས། །རྒྱལ་བ་སྲས་བཅས་སྤྱན་སྔར་ཁས་བླངས་
པའི། །དམ་ཚིག་སྡོམ་པ་ཚུལ་བཞིན་བསྲུང་བར་ཤོག །འཁྲུལ་མེད་གནད་ཀུན་
ཚང་བའི་བསྐྱེད་རིམ་མཆོག །བསྒོམས་པས་ཕྲ་རགས་གསལ་སྣང་མཐར་ཕྱིན་
ཅིང༌། །བཅོས་མིན་ང་རྒྱལ་བརྟན་པོས་ཐ་མལ་གྱི། །སྣང་ཞེན་སྦྱོང་ལ་མཐུ་དང་
ལྡན་པར་ཤོག །རང་གི་སྒོ་གསུམ་དཔལ་ལྡན་ཧེ་རུ་ཀའི། །གསང་གསུམ་ངོ་བོར་
བྱིན་གྱིས་རློབ་པ་དང་། །མཁའ་ཁྱབ་བླ་མ་དཔའ་བོ་དཔའ་མོའི་ཚོགས། །མཆོད་
པས་བསོད་ནམས་ཚོགས་ཆེན་སྡུད་པར་ཤོག །རང་སེམས་བདེ་བ་ཆེན་པོའི་
གཟིགས་ངོ་རུ། །གཟུང་འཛིན་སྤྲོས་པ་ཀུན་བྲལ་ཡེ་ཤེས་ཚོགས། །བསགས་པས་
འཆི་བ་སྦྱོང་ཞིང་ལམ་དུས་ཀྱི། །འོད་གསལ་འབྲས་བུ་ཆོས་སྐུ་ཐོབ་པར་ཤོག །
འོད་གསལ་ངང་ནས་ཕྲ་བའི་ནཱ་ད་ཡི། །རྣམ་པར་ལངས་པས་བར་སྲིད་སྦྱོང་བ་
དང་། །སྒྱུ་མའི་རྫོགས་རིམ་གོམས་ལས་མཐར་ཐུག་གི། །ལྔ་ལྡན་ལོངས་སྤྱོད་རྫོགས་
སྐུ་འགྲུབ་པར་ཤོག །དབྱངས་གསལ་ལས་བྱུང་ཟླ་བ་དཀར་དམར་གྱི། །དབུས་སུ་
ཞུགས་ལས་རིམ་བཞིན་ཧེ་རུ་ཀར། །མངོན་པར་བྱང་ཆུབ་བསྒོམས་པས་སྲིད་པ་
།སྐྱེ་བ་སྦྱོང་ཞིང་སྤྲུལ་སྐུ་འགྲུབ་པར་ཤོག །འབྱུང་བཞི་རི་རབ་པདྨའི་ལྟེ་བ་རུ༎
ཟླ་བ་དཀར་དམར་སོགས་ཀྱིས་མཚོན་པའི་དོན། །རྡོ་རྗེ་ལུས་ཀྱི་གནས་ལུགས་དེ་
ཉིད་ལ། །གནད་དུ་བསྣུན་པའི་ཐབས་མཆོག་རྟོགས་པར་ཤོག །རྣལ་འབྱོར་
གསང་མཐའ་འཁོར་ལོ་སྡོམ་པ་ཡི། །རྩ་རྒྱུད་བཤད་པའི་རྒྱུད་ཀྱིས་བཀྲལ་བའི་
83

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དོན། །གྲུབ་ཆེན་དྲིལ་བུའི་ཞབས་ཀྱི་མན་ངག་བཞིན། །བསྒོམས་པས་སྐུ་གསུམ་
མྱུར་དུ་འགྲུབ་པར་ཤོག །སྙིང་ག་ཆོས་ཀྱི་འཁོར་ལོའི་དྷཱུ་ཏཱིའི་དབུས། །མི་ཤིགས་
ཧཱུཾ་གི་ཡི་གེར་སེམས་བརྟེན་པས། །ཀུན་རྟོག་སེམས་དང་ལས་རླུང་རྒྱུན་འགགས་
ནས། །ལྷན་སྐྱེས་ཧེ་རུ་ཀ་དཔལ་འགྲུབ་པར་ཤོག །འབྱུང་འཇུག་གནས་པའི་རླུང་
གདངས་ཡི་གེ་གསུམ། །རྡོར་བཟླས་བདག་བྱིན་རླབས་པའི་རིམ་པ་ཡིས། །ཉི་ཟླའི་
བགྲོད་པ་རབ་བཅོམ་དབུ་མ་ནས། །བདེ་བ་ཆེན་པོའི་རླུང་སེམས་རྒྱས་པར་ཤོག །
གསང་བའི་སྣ་རྩེར་ཡི་གེར་བསྒོམས་པའི་མཐུས། །ཤུགས་དྲག་གཏུམ་མོའི་མེ་ལྕེ་
སྦར་བ་ཡིས། །མཆོག་གི་དབང་ཕྱུག་མཉེས་བྱེད་བདུད་རྩིའི་རྒྱུན། །བརྟན་པས་
ལྷན་སྐྱེས་དགའ་བ་རྫོགས་པར་ཤོག
སྟེང་། །ཁ་དོག་ལྔ་ལྡན་ཐིག་ལེའི་ཚོམ་བུ་ལ། །དམིགས་པ་སྣ་ཚོགས་རྡོ་རྗེའི་རིམ་
པ་ཡིས། །ཀུནྡ་ལྟ་བུའི་བདུད་རྩིས་ཚིམ་པར་ཤོག །ཕྱག་རྒྱ་བཞི་ལ་བརྟེན་ནས་
བདེ་བ་ཆེ། །སྤེལ་བ་ནོར་བུ་འགེངས་པའི་རིམ་པ་ཡིས། །ཆོས་ཀུན་གནས་ལུགས་
རྟོགས་པས་རྗེས་ཐོབ་ཏུ། །གང་ཤར་བདེ་ཆེན་རོལ་བར་འཆར་བར་ཤོག །གཏུམ་
མོའི་རྣལ་འབྱོར་ཛཱ་ལདྷ་ར་ཡི། །རིམ་པས་བསྐུལ་ཏེ་རྒྱལ་བ་ཐམས་ཅད་ཀྱི། །བྱིན་
རླབས་སྣ་སྒོ་གཡོན་ནས་ཕབ་པ་དང༌། །བསྲེས་ནས་བདེ་སྟོང་དབྱེར་མེད་སྐྱོང་
།སྨིན་མཚམས་བུ་གར་ཉི་ཟླའི་གདན་གྱི་
བར་ཤོག །རིལ་བོར་འཛིན་དང་རྗེས་གཞིག་བསམ་གཏན་གྱིས། །ཡང་ཡང་
སྦྱངས་པ ས་ར
!ས་རགས་པའི་རླུང་སེམས་ཚོགས། །འཆི་རིམ་ཇི་བཞིན་སྙིང་གར་ཐིམ་པ་
ཡིས། །འོད་གསལ་ཐམས་ཅད་སྟོང་པར་འཆར་བར་ཤོག །དཔེ་ཡི་ལྷན་ཅིག་སྐྱེས་
པ་དེ་ཡི་ངང༌། །གཉུག་མ་སེམས་ཀྱི་རྡོ་རྗེ་ཧེ་རུ་ཀར། །ལངས་པའི་སྒྱུ་འཕྲུལ་དྲ་བ་
བསྒོམས་པ་ཡིས། ། །སྒྱུ་མ་ལྟ་བུའི་ཏིང་འཛིན་རྫོགས་པར་ཤོག །མ་དག་སྒྱུ་ལུས་
འོད་གསལ་རབ་སྦྱངས་པའི། །དོན་གྱི་ལྷན་སྐྱེས་དབྱིངས་ལས་དག་པའི་སྐུ། །སློབ་
པའི་ཟུང་འཇུག་མངོན་དུ་བྱས་པ་ཡིས། །བསམ་མི་ཁྱབ་ཀྱི་རིམ་པ་རྫོགས་པར་
84

དྲིལ་བུ་ལྷ་ལྔའི་སྒྲུབ་ཐབས་བདེ་ཆེན་མཆོག་ སྦྱིན་དབང་གི་རྒྱལ་བོ་ལས་དབང་ཆོག་བཞུགས།
ཤོག །དེ་ཡི་རྟེན་ལ་སྤྱོད་མཆོག་རྣམ་པ་གསུམ། །གོམས་པས་གཉིས་སྣང་བག་
ཆགས་དག་པ་ཡི། །ཆོས་སྐུར་རོ་གཅིག་ཁ་སྦྱོར་བདུན་ལྡན་གྱི། །རྡོ་རྗེ་འཆང་བ་ཚེ་
འདིར་འགྲུབ་པར་ཤོག །ཚེ་འདིར་མ་འགྲུབ་འཆི་བའི་དུས་ཀྱི་ཚེ། །རྗེ་བཙུན་ཡབ་
ཡུམ་དཔའ་བོ་དཔའ་མོའི་ཚོགས།
།རབ་འབྱམས་མཆོད་རྫས་ཐོགས་ནས་སྔོན་
བསུ་ཞིང་། །ནང་གི་མཁའ་སྤྱོད་མངོན་དུ་འགྱུར་བར་ཤོག །ཕྱི་ཡི་མཁའ་སྤྱོད་
རིག་པ་འཛིན་པའི་ཞིང་། །ཁྲིད་ནས་ལམ་བཟང་སྒྲུབ་པའི་རྟེན་མཆོག་དེར། །
ཟབ་མོའི་བགྲོད་པ་མཐར་ཕྱིན་ཁྲག་འཐུང་གི། ། །དཀྱིལ་འཁོར་ལྷ་དང་སྐལ་བ་
མཉམ་པར་ཤོག །འཛམ་གླིང་ཉེར་བཞིའི་ཡུལ་གནས་དཔའ་བོ་དང་། །མཁའ་
འགྲོ་རྒྱ་མཚོའི་ཚོགས་ཀྱིས་དུས་ཀུན་ཏུ། །གཡེལ་མེད་མགོན་དང་ཕྱི་ནང་གསང་
བའི་གྲོགས། །མཛད་ནས་དོན་གཉིས་མ་ལུས་ལྷུན་གྲུབ་ཤོག །དེ་ནས་རྣམ་ལྔ་འདོད་པའི་
ཕྱོགས་སུ་བསྐོར་བའི་པད་བསྐོར་གྱི་མཐར་འཁྱུད་པའི་ཚུལ་དང་བཅས། ཨོཾ་ཡོ་ག་ཤུདྡྷསརྦ་དྷརྨཱ
ཡོ་ག་ཤུདྷོ྅་ཧཾ། ཞེས་བརྗོད་ནས་གཡོན་པའི་མཐེབ་སྲིན་གྱིས་སེ་གོལ་གཏོག་སྟེ། ཨོཾ་བཛྲ་མཱུ
དཀྱིལ་འཁོར་གྱི་ལྷ་རྣམས་ཆ་གཉིས་སུ་བྱས་པའི་ཆ་གཅིག་ཞུ་ནས་ཧཱུཾ་དུ་གྱུར་ཏེ་་་
རང་བདེ་མཆོག་ཞལ་གཅིག་ཕྱག་གཉིས་ཀྱིས་རྣམ་པར་གཙོ་བོ་ལས་ལོགས་སུ་ཕྱེ་་
བའི་སྣ་བུག་གཡོན་ནས་ཞུགས། སྙིང་གའི་ཧཱུཾ་ལ་ཐིམ་པར་གྱུར། ལྷ་རྣམས་ཀྱི་ཆ་
གཅིག་རྟེན་དང་བརྟེན་པར་བཅས་པ་བསྒྲུབ་གཞི་འདི་ལ་འབྱུང་བའི་གནོད་
པས་མ་ཞིག་གི་བར་དུ་བརྟན་པར་བཞུགས་ནས་བདག་སོགས་སེམས་ཅན་
ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་གསོལ།
འདིར་ནི་གཟུགས་དང་ལྷན་ཅིག་ཏུ། །ཞེས་པ་ནས། མཆོག་རྣམས་ལེགས་པར་བསྩལ་
དུ་གསོལ། །ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་ཆ་གཅིག་རས་བྲིས་ལ་བརྟན་བཞུགས་བྱ།
བཀྲ་ཤིས་ནི། འཆི་མེད་ལམ་ཡངས་ཡོངས་སུ་ཁྱབ་པ་ཡི། །ཆུ་འཛིན་ལང་ཚོ་
གསར་བའི་ངོ་མཚར་བཞིན། །དཔལ་ལྡན་འཁོར་ལོ་སྡོམ་པའི་དཀྱིལ་འཁོར་ལྷ། །
85

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཁ་ཅིག་མེ་ཏོག་གུར་ཀུམ་ཆར་དུ་འབེབས། །ལ་ལ་བཀྲ་ཤིས་གླུ་དབྱངས་རོལ་མོ་
འཁྲོལ། །གཏུམ་དྲག་ཁྲོ་བོ་ཁྲོ་མོས་བགེགས་དཔུང་འཇོམས། །དེང་འདིར་བཀྲ་
ཤིས་བྱིན་རླབས་ཆར་རྒྱུན་གྱིས། །སྣོད་བཅུད་དགེ་ལེགས་ཆུ་གཏེར་རྒྱས་པར་ཤོག།
རིགས་ཀུན་ཁྱབ་བདག་རྡོ་རྗེ་སེམས་དཔའ་དང༌། །རྡོ་རྗེ་བཙུན་མོ་གྲུབ་མཆོག་
དྲིལ་བུ་པ། །རུས་སྦལ་ཞབས་དང་ཛ་ལནྡྷ་ར་དང༌། །ནག་པོ་སྤྱོད་པ་གྲུབ་ཆེན་
གསང་བ་པ། །རྣམ་རྒྱལ་ཞབས་དང་ཏེ་ལོ་ནཱ་རོ་པ། །ཕམ་མཐིང་སྐུ་མཆེད་ཀློག་སྐྱ་
ཤེས་རབ་བརྩེགས། །མལ་གྱི་ལོ་ཆེན་དཀར་པོ་རྣམ་གསུམ་སོགས། །རྒྱ་བོད་མཁས་
གྲུབ་བརྒྱུད་པའི་བླ་མ་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །
དངོས་དང་བརྒྱུད་པའི་བླ་མ་མཆོག་རྣམས་ཀྱི།
།རྨད་བྱུང་རྣམ་ཐར་ཟིན་ཅིང་
བྱིན་རླབས་མཐུས། །སྨིན་གྲོལ་ལམ་བཟང་འགྲུབ་པའི་བཀྲ་ཤིས་ཤོག །འཇམ་
དཔལ་རྡོ་རྗེ་དུས་མཐར་རྒྱལ་བ་ཡི། །ལེགས་བཤད་མ་རྟོགས་ལོག་རྟོག་དྲི་ཚོགས་
རྣམས། །སེལ་སླད་མི་ཡི་གར་མཛད་ཙོང་ཁ་པ། །ཡབ་སྲས་བརྒྱུད་པར་བཅས་
པའི་བླ་མ་ལ། ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །དངོས་དང་
བརྒྱུད་པའི་བླ་མ་མཆོག་རྣམས་ཀྱི།
།རྨད་བྱུང་རྣམ་ཐར་ཟིན་ཅིང་བྱིན་རླབས་
མཐུས། །སྨིན་གྲོལ་ལམ་བཟང་འགྲུབ་པའི་བཀྲ་ཤིས་ཤོག །ལྷན་སྐྱེས་བདེ་ཆེན་
ཉམས་རྒྱས་ཧེ་རུ་ཀ །སྟོང་ཆ་ཤེས་རབ་རྡོ་རྗེ་ཕག་མོ་དང༌། །མཉམ་སྦྱོར་སྒྱུ་འཕྲུལ་
དྲ་བའི་གར་མཁན་མཆོག །དཔལ་ལྡན་དཀྱིལ་འཁོར་གཙོ་བོ་ཡབ་ཡུམ་ལ། །དགེ་
མཚན་ཇི་སྙེད་མཆིས་པའི་བཀྲ་ཤིས་དེས། །བདེ་སྟོང་ཟུང་འཇུག་མཐར་ཐུག་མྱུར་
ལམ་གྱི། །མཐུ་ལས་མཆོག་ཐུན་དངོས་གྲུབ་མ་ལུས་པ། །འབད་མེད་ལྷུན་གྱིས་
གྲུབ་པའི་བཀྲ་ཤིས་ཤོག །ཕྱོགས་བཞིར་སྨིན་ལེགས་སྐྲ་གྲོལ་འདོད་ཆགས་ཀྱི། །
དགྱེས་པ་དམ་པའི་མཁའ་འགྲོ་ལཱ་མ་དང༌། །དུམ་སྐྱེས་གཟུགས་ཅན་མཚམས་ཀྱི་
པད་འདབ་སྟེང་། །ཟག་མེད་བདུད་རྩིའི་བཅུད་གཏམས་ཐོད་པ་ལ། །དགེ་མཚན་
86

དྲིལ་བུ་ལྷ་ལྔའི་སྒྲུབ་ཐབས་བདེ་ཆེན་མཆོག་སྦྱིན་དབང་གི་རྒྱལ་བོ་ལས་དབང་ཆོག་བཞུགས།
ཇི་སྙེད་མཆིས་པའི་བཀྲ་ཤིས་དེས། །གནས་གསུམ་མཁའ་འགྲོ་སྤྲིན་ལྟར་འདུས་པ་
ཡིས། །བུ་སྡུག་མ་བཞིན་རྟག་ཏུ་སྐྱོང་བ་དང༌། །ཕྱི་ནང་ལེགས་ཚོགས་རྒྱས་པའི་
བཀྲ་ཤིས་ཤོག །རྣལ་འབྱོར་ཤེས་རབ་རྒྱུད་རྒྱལ་མཐར་ཐུག་པ། །འཁོར་ལོ་སྡོམ་
པའི་རྩ་བཤད་ལུང་གི་ཆོས།། །བསྐྱེད་པའི་རིམ་དང་ཟབ་ལམ་རིམ་པ་ལྔ། །ཡོངས་
སུ་རྫོགས་པ་རྟོགས་པའི་ཆོས་འཁོར་ལ།
།དགེ་མཚན་ཇི་སྙེད་མཆིས་པའི་བཀྲ་
ཤིས་དེས། །ཐོས་བསམ་སྒོམ་པའི་ཕྱི་དང་ནང་གི་བགེགས། །མ་ལུས་ཞི་ཞིང་ལུང་
རྟོགས་དམ་ཆོས་ཀྱི། །བཤད་སྒྲུབ་བསྟན་པ་འཛིན་པའི་བཀྲ་ཤིས་ཤོག །དག་དང་
མ་དག་ཞིང་བཞུགས་དཔའ་བོ་དང༌། །སྔགས་སྐྱེས་ཞིང་སྐྱེས་ལྷན་སྐྱེས་མཁའ་
འགྲོ་མ། །རྒྱུད་རྒྱལ་ལུང་རྟོགས་ཆ་ཙམ་འཛིན་པ་ཡི། །སྐྱེ་འཕགས་དགེ་འདུན་
བསོད་ནམས་ཞིང་མཆོག་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །
རྟག་ཏུ་གསང་ཆེན་ལམ་དང་མི་འབྲལ་ཞིང་།
།ཡང་དག་གྲོགས་ཀྱིས་ཕྱི་ནང་
གསང་བ་ཡི། །རྟེན་འབྲེལ་རྨད་བྱུང་འགྲིག་པའི་བཀྲ་ཤིས་ཤོག །ནམ་མཁའི་ཁྱོན་
མཚུངས་རིན་ཆེན་ཕོ་བྲང་མཆོག །བརྒྱ་ཕྲག་ཉི་མའི་འོད་འགྱེད་དྭངས་གསལ་
ཅན། །སྣ་ཚོགས་རྒྱན་དང་རང་སྣང་མཆོད་སྤྲིན་འཁྲིགས། །དག་པའི་གནས་དང་
ལོངས་སྤྱོད་ཕུན་ཚོགས་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །གང་
དུ་གནས་ཀྱང་ནག་ཕྱོགས་འཚེ་བ་དང༌། །མི་ཤིས་མཚན་མ་འགའ་ཡང་མི་འབྱུང་
བར། །ཆོས་འབྱོར་དོན་ཀུན་འགྲུབ་པའི་བཀྲ་ཤིས་ཤོག །འདིར་ནི་རས་བྲིས་ལ་བརྟེན་
ནས་དཀྱིལ་འཁོར་
རྭ་སྒྲུབ་པ་དང་། དབང་བླངས་པའི་རིམ་པ་རྣམས་བཀོད་པ་ཡིན་ལ། གཞན་མ་སའི་ཆོ་ག་
དང་རྡུལ་ཚོན་དང་སྟ་གོན་གྱི་རིམ་པ་རྣམས་དང་བཅས་ལོགས་སུ་བཀོད་པ་ལས་ཤེས་པར་བྱའོ། །
སྨྲས་པ།
ཀུན་ཁྱབ་ཆོས་ཀྱི་དབྱིངས་སུ་ཉེར་ཞུགས་པའི། །
ལྷན་སྐྱེས་བདེ་ཆེན་རང་གཟུགས་སྒྱུ་འཕྲུལ་གར། །
87

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྟོན་མཛད་བླ་མ་ཡི་དམ་དབྱེར་མེད་པའི། །
ཞབས་ཀྱི་པདྨོར་སླར་ཡང་ཕྱག་བགྱི་འོ། །
ཚུལ་འདིར་འབད་པས་ཐུབ་བསྟན་དར་རྒྱས་ཤིང་། །
དམ་པའི་ཞབས་པད་ཁྲི་ཕྲག་བསྐལ་བའི་བར། །
རབ་བརྟན་འདུས་སྡེ་ཁྲིམས་གཙང་སྐྱེ་དགུ་རྣམས། །
རྫོགས་ལྡན་དགེ་བཅུའི་དཔལ་ལ་སྤྱོད་པར་ཤོག །
ཟླ་ཉིའི་རླུང་གི་ཀུན་རྟོག་གཡོ་བའི་སྲོག །
གསང་ཆེན་ཟབ་ལམ་མཚོན་གྱིས་མྱུར་བཅད་དེ། །
ཨེ་ཝཾ་བདེ་སྟོང་ཟུང་འཇུག་ཕྱག་རྒྱའི་སྐུ། །
ཧེ་རུ་ཀ་དཔལ་ཚེ་འདིར་འགྲུབ་གྱུར་ཅིག །
ཅེས་བཅོམ་ལྡན་འདས་དཔལ་འཁོར་ལོ་སྡོམ་པ་གྲུབ་ཆེན་དྲིལ་བུ་ཞབས་ཀྱི་བཞེད་སྲོལ་ལྷ་ལྔའི་བདག་
མདུན་བུམ་གསུམ་དབང་ཆོག་དང་བཅས་པ་བདེ་ཆེན་མཆོག་སྦྱིན་དབང་གི་རྒྱལ་བོ་ཞེས་བྱ་བ་འདི་ཡང་།
མཛོད་དགེ་བྱམས་མེའི་དགོན་པ་དགའ་ལྡན་རྣམ་རྒྱལ་གླིང་གི་རྒྱུད་གྲྭའི་ཚོགས་འདོན་དུ། དཔོན་ཚང་བླ་མ་
ལྷུན་འགྲུབ་བསྟན་འཛིན། བླ་མ་དབུ་མཛད་ངག་དབང་རབ་རྒྱས། བྱིངས་འདྲེན་དགེ་ལེགས་དཔལ་བཟང་།
བློ་བཟང་བརྩོན་འགྲུས་བཅས་སྤྱི་སོ་ནས་
གཞན་
ས་བཅས་སྤྱི་སོ་ནས་ལྷ་དར་དང་བཅས་ནན་ཏན་ཆེན་པོས་བསྐུལ་བ་དང་།
ཡང་མཛོད་དགེ་གླིང་བའི་བླ་མ་བསོད་ནམས་སེངྒེས་ཀྱང་འདི་ལྟ་བུ་ཞིག་དགོས་ཞེས་ལྷ་དར་དང་བཅས་
བསྐུལ་བའི་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས། ༧